stanford-oval/wikipedia huggingface dataset:
ביג סקוב
קריירה מוזיקלית > קריירה מוקדמת

יחד עם ילידי קנזס סיטי עמיתיהם טק ניין, Bakarii, Short Nitty ו-Txx Will, הוא הקים את ההרכב 57th Street Rogue Dog Villains, ההרכב הוציא קומץ אלבומים בסוף שנות ה-90 ותחילת שנות ה-2000. עקב אי ההצלחה, עזב סקוב את המוזיקה והתמקד בגידול בנותיו.
קריירה מוזיקלית > חזרה למוזיקה וחתימה בסטריינג' מיוזיק

לאחר כמה שנים של הפסקה, ביג סקוב שוכנע על ידי טק ניין לחזור לתעשיית המוזיקה. ב-7 בפברואר 2009, הוכרז באתר הרשמי של טק ניין שביג סקוב חתם בחברת התקליטים העצמאית שלו, סטריינג' מיוזיק.
ב-15 בספטמבר 2009, ביג סקוב הוציא לאור את אלבום האולפן הראשון שלו, "Monsterifik", דרך סטריינג' מיוזיק. האלבום שוחרר תחת הסלוגן "Tech N9ne Presents", מה שהופך אותו לאלבום השני שיש לו סלוגן היכרות זה, בעקבות אלבום הבכורה של קריז קליקו. האלבום הגיע למקום ה-67 במצעד אלבומי ה-R&B/היפ-הופ.
ב-3 במאי 2011 ביג סקוב הוציא לאור את אלבומו השני, "Damn Fool", באלבום התארחו טק ניין, קריז קליקו, פרדי פוקס, ג'יי רוק ואומנים נוספים. האלבום הגיע למקום ה-49 במצעד אלבומי ה-R&B/היפ-הופ של בילבורד ובמקום ה-24 במצעד אלבומי הראפ של בילבורד.
ב-20 בספטמבר 2011, ביג סקוב הוציא את המיני אלבום "No Filter".
בראיון במגזין דה סורס טק ניין ציין כי ביג סקוב כבר לא רצה לעשות עוד פרויקטים כי "הילדים האלה לא מבינים על מה הוא מדבר". עם זאת, הוא עדיין מופיע באלבומים של ראפרים אחרים, כולל האלבומים של טק ניין.
ב-25 במאי 2018 סקוב הוציא לאור את אלבומו הרביעי, "Duality".
דיסקוגרפיה > אלבומים

| שָׁנָה | כותרת |
| --- | --- |
2009: Monsterifik יצא לאור: 15 בספטמבר 2009  חברת תקליטים: סטריינג' מיוזיק
2011: Damn Fool יצא לאור: 3 במאי 2011  חברת תקליטים: סטריינג' מיוזיק
2016: .H.O.G יצא לאור: 4 בנובמבר 2016  חברת תקליטים: סטריינג' מיוזיק
2018: Duality יצא לאור: 25 במאי 2018  חברת תקליטים: סטריינג' מיוזיק
דיסקוגרפיה > מיני אלבום

| שָׁנָה | כותרת |
| --- | --- |
2011: No Filter יצא לאור: 20 בספטמבר 2011  חברת תקליטים: סטריינג' מיוזיק
דיסקוגרפיה > מיקסטייפים

| שָׁנָה | כותרת |
| --- | --- |
2012: Dope Talk Volume 1 יצא לאור: 1 במאי 2012  חברת תקליטים:.Hog Style Ent
2012: Dope Talk Volume 2 יצא לאור: 1 ביוני 2012  חברת תקליטים:.Hog Style Ent
הערות שוליים

↑  "No Filter by Big Scoob on MP3 and WAV at Juno Download". Junodownload.com. 2011-09-20. נבדק ב-2015-09-05.
| --- | --- |
בקרת זהויות :  LCCN: no2009162436  MusicBrainz: 5570be24-5c07-42aa-ad7f-385768de2aa4  VIAF: 101506597   WorldCat (עם VIAF): 101506597 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ביג סקוב".
בית הכנסת מואנסה

| --- | --- |

חוץ בית הכנסת
 מידע כללי
 סוג:  בית כנסת
 מיקום:  מואנסה
 מדינה:  תוניסיה
 זרם:  יהדות אורתודוקסית
 נוסח תפילה:  ספרדי
 
הפנים הרעוע של בית הכנסת לשעבר
בית הכנסת מוּאַנְסָה (בערבית: معبد موانسة) נמצא בכפר מוּאַנְסָה, הממוקם ממערב לעיר זַרְזִיס בתוניסיה. לא רחוק מבית הכנסת נמצא בית קברות יהודי.
מועד בנייתו המדויקת של בית הכנסת אינו ידוע. בית הכנסת ובית העלמין היהודי הסמוך ננטשו בשנות השבעים בגלל חיסול הקהילה היהודית במקום והיהודים האחרונים שעזבו את הכפר. פנים בית הכנסת נפגע קשות.
הערות שוליים

↑  L. L. C. Books, Synagogues in Tunisi: El Ghriba Synagogue, Beit Knesset Kohanim Hadintreisa, Zarzis Synagogue, Hara Seghira Synagogue, Mouansa Synagogue, General Books LLC, 2010-09, ISBN 978-1-158-49289-3. (באנגלית)
ערך זה הוא קצרמרבנושא בתי כנסת ובנושא תוניסיה. אתם מוזמנים לתרום לוויקיפדיה ו.
בית החולים היהודי אלברט איינשטיין

| --- | --- |

 על שם:  אלברט איינשטיין 
 מאפייני הארגון
 מנכ"ל:  פרופ'
 היסטוריה
 תאריך ייסוד:  1955 
 שירותים
 https://www.einstein.br/en/Pages/Home.aspx
 גאוגרפיה
 מיקום:  מורבי, סאו פאולו, ברזיל
 קואורדינטות:  23°36′00″S 46°42′55″W﻿ / ﻿23.599985°S 46.715187°W﻿ / -23.599985; -46.715187
 he
 
בית החולים היהודי אלברט איינשטיין (בפורטוגזית: Hospital Israelita Albert Einstein) הוא בית חולים הנמצא במחוז מורבי, דרום סאו פאולו, ברזיל. בית החולים נחשב לטוב ביותר באמריקה הלטינית ולאחד מחמישים בתי החולים המובילים בעולם.
היסטוריה

חברים מהקהילה היהודית בסאו פאולו הקימו בשנת 1955 את "האגודה המיטיבה היהודית-ברזילאית אלברט איינשטיין" (Sociedade Beneficente Israelita Brasileira Albert Einstein). אבן הפינה הונחה בשנת 1958 על קרקע שנתרמה על ידי הפילנתרופית אמה גורדון קלאבין. חלק מהמחלקות החלו לפעול במהלך שנות השישים, אך בית החולים נחנך רשמית רק ב-28 ביולי 1971.
בשנת 2006 בית החולים החל בהתרחבות ובנייה של מבנה נוסף. המבנה בן 16 הקומות כלל 20 חדרי ניתוח ו-41 מחלקות לאשפוז, נחנך במהלך שנת 2009. בשנת 2016 הוחל בתכנון מרכז לחינוך מחקר רפואי בסמוך לבית החולים. המבנה, בתכונו של האדריכל משה ספדיה, מתפרש על פני שטח של כ-12 אלף מטר רבוע ובבנייתו הושקעו כ-120 מיליון דולר. המבנה נחנך בשנת 2022. בשנת 2022 הוחל בבניית מרכז אונקולוגיה והמטולוגי בהיקף של כ-1.2 מיליארד דולר.
בית החולים משתף פעולה עם גופים רפואיים בישראל ביניהם המרכז הרפואי הדסה, הטכניון ובית החולים שיבא.
בשנת 2022 מת בבית החולים כדורגלן העבר פלה.
הערות שוליים

↑  היסטוריה, אתר בית החולים (באנגלית)
↑  אלון קדם, משה ספדיה: "בישראל היה לוקח לי 3 שנים רק כדי לקבל אישור על פרויקט כזה", באתר ynet, 29 ביולי 2022
↑  Albert Einstein Hospital launches R$1.2bn oncology center, Valor International, 16 June 2022
↑  A New Collaborative Relationship is Formed between Hospital Israelita Albert Einstein in Brazil and Hadassah Medical Center, 19 May 2019
↑  הסכם היסטורי בין הטכניון ובית החולים אלברט איינשטיין בברזיל, אתר הטכניון, 25 במאי 2021
↑  Sheba and Albert Einstein Hospital Announce New Partnership, 28 November 2022
| --- | --- |
בקרת זהויות :  ISNI: 0000 0001 0385 1941  LCCN: no2010155401  VIAF: 155199526   WorldCat (עם VIAF): 155199526
אשבל (קיבוץ)

| --- | --- |
קיבוץ אשבל, מראה מאשחר. ברקע סח'נין ואצטדיון דוחה
מדינה: ישראל ישראל
מחוז: הצפון
מועצה אזורית: משגב
גובה ממוצע: ‎270 מטר
תאריך ייסוד: 1979
תנועה מיישבת: האיחוד החקלאי
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 141 תושבים
    - שינוי בגודל האוכלוסייה: ‎0.7% בשנה
 מפת מיקום  מפה דינמית   (למפת הגליל המערבי מוגדלת) אשבל(למפת הגליל המערבי רגילה) אשבל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אשבל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אשבל32°52′36″N 35°18′19″E﻿ / ﻿32.8767194038435°N 35.3053144718599°E﻿ / 32.8767194038435; 35.3053144718599  heמפת היישובים של מועצה אזורית משגב (in English: Misgav Regional Council) באדום - אשבל בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 6 מתוך 10
http://www.eshbal.org.il
אֶשְׁבָּל הוא קיבוץ בגליל התחתון, בתחומי המועצה האזורית משגב. הקיבוץ ממוקם סמוך לסח'נין, אשחר וערב אל נעים. הקיבוץ נקרא על שם אשבל, פרח ממשפחת השפתניים הגדל באזור. הקיבוץ הוא קיבוץ מחנכים שחבריו הם חברי תנועת דרור ישראל.
היסטוריה

ראשיתה של אשבל בהיאחזות נח"ל שנקראה בתחילה "אשחר", שעלתה על הקרקע על ידי "גרעין עמק" ב-30 באפריל 1979, וטקס רשמי של עלייה על הקרקע התקיים במאי 1979. בשנת 1980 הוחלט במוסדות המיישבים שאין היתכנות להקמת יישוב אזרחי במקום וחיפשו פתרון אחר להחזקת המקום. בתחילת 1982 הועברה המדרשה החינוכית-חקלאית של הנח"ל למקום, והיא התקיימה בו במקביל להמשך החזקת המקום על ידי גרעין נח"ל. בעקבות זאת, שונה שם המקום לאשבל.
בדצמבר 1997 החליטה ממשלת ישראל להפוך את ההיאחזות ליישוב אזרחי. הממשלה שבה והחליטה על הקמת ישוב אזרחי באשבל בסוף שנת 2001 ולצורך כך קבלה החלטות משנה שונות
שתכליתן ליישם הלכה למעשה את תוכניתה העקרונית. במסגרת זו פעל משרד הפנים לשינוי תוכנית המתאר לצורך הקמת אשבל כישוב בשטח עליו הוקמה קודם לכן ההיאחזות. עתירה לבג"ץ כנגד השינוי בתוכנית המתאר, שהוגשה על ידי עירית סח'נין בטענה לפגיעה בהתפתחות העיר, ועל ידי החברה להגנת הטבע, שהתנגדה להקמת יישובים חדשים, נדחתה על ידי בג"ץ.
בינואר 1998 אוזרח המקום על ידי קבוצה של כ-30 צעירים בוגרי הנח"ל מתנועת הנוער העובד והלומד, ממקימי תנועת הבוגרים ולימים תנועת דרור ישראל.
במאי 2021, על רקע אירועי מבצע שומר החומות, חברי חוליית טרור תושבי סח'נין ייצרו 30 בקבוקי תבערה שהוצתו, הושלכו לעבר הקיבוץ וגרמו במקום לשריפת קוצים.
אופי המקום

אשבל כיום הוא אחד מקיבוצי המחנכים של תנועת דרור ישראל. חברי אשבל מייחסים חשיבות לתרומה לחברה בישראל, ועוסקים בהפעלת מגוון פרויקטים חינוכיים בקרב בני נוער באזור. בשנת 2000 הוקמה בקיבוץ פנימייה לנוער מנותק "חברת הנוער אשבל". כן פועל בקיבוץ המרכז לקיום משותף, הפועל למפגש ושיתוף פעולה בין יהודים לערבים, ובית הספר היסודי "גליל", בו לומדים תלמידים יהודים וערבים. בנוסף פועלים בקיבוץ אורווה חינוכית וכלביה חינוכית. בקיבוץ פועל חניון לילה (בתשלום) בשם "חאן מסביב למדורה" המיועד לבתי ספר, תנועות נוער ומשפחות.
רבים מהפרויקטים החינוכיים של הקיבוץ נעשים בשיתוף עם קהילות מחנכים אחרות של תנועת דרור ישראל, כדוגמת קיבוץ רביד.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מאיר הראובני, עוד היאחזות נח"ל בגליל המערבי, מעריב, 13 במאי 1979
↑  יואל דר, שתי היאחזויות נח"ל עלו על הקרקע ליד סכנין, דבר, 25 במאי 1979
↑  יאיר דואר, לנו המגל הוא החרב 2, עמודים 50-52
↑  אך אולי המשיכו לקרוא לו אשחר. ראו: יהודה גורן, רועה בן 16 נהרג בשטח אש 9, מעריב, 20 ביולי 1990
1 2  בג"ץ 10013/03 ראש עיריית סכנין, מוסטפא אבו ריא נ' המועצה הארצית לתכנון ובניה, ניתן ב־21 ביולי 2004
| --- | --- |
בקרת זהויות :  NLI: 987007588163105171 
פינת ישיבה אקולוגית הבנויה מצמיגים ישנים ומלט, בחברת הנוער בקיבוץ-מחנכים אשבל. הפינה הוקמה על ידי החניכים בסיוע "mission posibel"
אשבי ג'נטרי

| --- | --- |
אין תמונה חופשית
 לידה:  30 ביולי 2001 (בן 23) פיניקס, ארצות הברית 
 מדינה:  ארצות הברית 
 מקום לימודים:  אוניברסיטת בוסטון 
 פרופיל ב-IMDb
 
אשבי ג'נטרי (באנגלית: Ashby Gentry; נולד; 30 ביולי 2001) הוא שחקן קולנוע וטלוויזיה אמריקאי.
ביוגרפיה

ג'נטרי נולד וגדל בפיניקס, אריזונה. הוא התמחה באמנויות לחימה בעיר מגוריו. לאחר שסיים את בית הספר התיכון עבר לבוסטון שם סיים תואר ראשון במשחק באוניברסיטת בוסטון.
קריירה

בשנת 2018 שיחק לראשונה בסרט הקצר "Speechless". באותה שנה הופיע בקליפ לשיר "Silk" של הרכב ההיפ הופ "Belaganas".
בשנת 2022 הופיע בפרק של סדרת הטלוויזיה מי מפחד מהחושך?
בשנת 2022 לוהק לתפקיד ראשי בסדרת הטלוויזיה חיי עם משפחת וולטר. בסדרה מגלם ג'נטרי את אלכס, אחיה המאמץ של ג'קי (ניקי רודריגז) המתחרה עם אחיו, קול (נואה לאלונד) על תשומת ליבה. הסדרה עלתה בנטפליקס ב-7 בדצמבר 2023. באותה שנה לוהק ג'נטרי לתפקיד בסרט "Mooch".
פילמוגרפיה

| שנה | כותרת | תפקיד | הערות |
| --- | --- | --- | --- |
| 2018 | Speechless | טרבור | סרט קצר |
| 2022 | מי מפחד מהחושך? | פורטר | עונה שביעית פרק ראשון |
| 2023 | חיי עם משפחת וולטר | אלכס | תפקיד ראשי; עונה 1; 10 פרקים |
| 2024 | Mooch | ג'ואי | סרט באורך מלא |
הערות שוליים

↑  Crystal George, Who plays Alex Walter in My Life With the Walter Boys? (Ashby Gentry age, Instagram, and more), FanSided, ‏6 בדצמבר 2023
↑  Ashby Gentry From My Life with the Walter Boys: Everything We Know, The Cinemaholic, ‏7 בדצמבר 2023
1 2  Nellie Andreeva, Deadline, Deadline, ‏20 באפריל 2022
↑  Hayley Anderson, Ashby Gentry age: How old is the My Life with the Walter Boys actor?, Express.co.uk, ‏8 בדצמבר 2023
ארנה קאזמר

| --- | --- |
אין תמונה חופשית
 לידה:  5 באוקטובר 1892 סיגט, האימפריה האוסטרו-הונגרית 
 פטירה:  1941 (בגיל 48 בערך) בלגרד, ממלכת יוגוסלביה 
 שם לידה:  Klein Ernő 
 מדינה:  הונגריה, צ'כוסלובקיה 
 מעסיק:  ניוגט 
 
ארנה קאזמר (במקור קליין עד 1911 בהונגרית: Kázmér Ernő; סיגט, 5 באוקטובר 1892 – פנצ'בו, ? ביוני 1941) היה סופר מסות יהודי-הונגרי, מבקר.
ביוגרפיה

ארנה קליין נולד במשפחה יהודית כבנם של אברהם קליין ושל אמיליה מאוטנר. הוא סיים את בית הספר התיכון בבודפשט, וסיים את בחינות הבגרות ב-1910. לאחר מכן למד באוניברסיטה בפקולטה למדעי הרוח, אבל לא ידוע כמה זמן. לפי מקור אחר, לאחר שסיים את לימודיו עבד כפקיד בנק ולמד תולדות אמנות באיטליה בין השנים 1912-1910.
קאזמר הפך לעיתונאי בתחילת העשור השני של המאה ה-20. בשנת 1913, בכתב העת "מאי" קצר החיים היה אחד מעורכי המגזין ועיתונאי בעיתון וילאג" (Világ). משנת 1915,היה חבר מערכת בעיתון "א הט" (A Hét) שפירושו "השבוע". הוא פרסם ביקורות ספרות ואמנות, שבאמצעותן התפרסם. הכרך הראשון (והיחיד) שלו יצא לאור ב-1917, בו הציג כמה יצירות של סופרים זרים ושל סופרים שלא היו ידועים אז בהונגריה. ב-17 במאי 1919, ברובע 5 של בודפשט, נשא לאישה את איבויקה וייס, בתם של מור וייס ושל אילונה וייס. לאחר נפילת הרפובליקה הסובייטית ההונגרית נעצר בסוף פברואר 1920 ושוחרר ב-1 במאי.
לאחר מכן עזב את הונגריה והתיישב בברטיסלאבה. הקריירה שלו כמבקר נמשכה בסלובקיה בשנות ה-20 של המאה ה-20, אף על פי שלא הצליח להתחבר לחיי הספרות ההונגרית שם. בתחילת שנות ה-30 של המאה ה-20 עבר והתפתח ביוגוסלביה. הוא עבד כנציגה של חברת סחר בעץ צ'כית, תחילה בזאגרב ולאחר מכן בדוברובניק ומשנת 1936 בבלגרד. ביוגוסלביה, חלק גדול ממאמריו הופיעו תחילה בעיתון יומי הונגרי בסובוטיצה. לאחר מותו של העורך קורנל סנטלקי (1933) התחיל לפרסם בכתב העת היוקרתי של הסופרים ההונגרים בצפון יוגוסלביה, בקלנדיה (Kalangya) שהיה כתב העת הספרותי והביקורתי על הלאום ההונגרי ביוגוסלביה, בתקופת קארוי סירמאי כעורך העיתון. בקלנדיה פרסם ביקורות ומאמרים רחבי היקף ומשמעותיים ומסות, כמו כן תרגם ספרים והשתתף בעריכת לקסיקונים וכתב בין היתר מחקרים על סופרים סרבים. רבים מכתביו הקטנים יותר הופיעו, הוא עבד במהירות, ומשנת 1938 חי רק מכתביו כי בהיותו יהודי פוטר מעבודתו לאחר צירוף האזור שוב לשלטון הונגרי. הוא גם פרסם חלק מיצירותיו בכתב העת הספרותי והאמנותי החשוב ניוגט וכתב מאמרים לכמה עיתונים סרבים. משנת 1940 עבד גם עבור כתב העת "אופק" (Láthatár).
בעבר היה ידוע שהוא נעלם בימים שלאחר הפצצת בלגרד (9 באפריל 1941). עד ראייה סיפר מאוחר יותר כי לאחר הכיבוש הגרמני של הבאנאט (12 באפריל), הוא נעצר כיהודי צ'כוסלובקי. הוא עדיין היה עצור בזרניאנין ביוני ומשם נלקח למחנה הריכוז בפנצ'בו לאחר ההתקפה הגרמנית על ברית המועצות, מבצע ברברוסה ב-22 ביוני. ייתכן שארנה קאזמר היה אחד הקורבנות הראשונים במחנה הריכוז, ממנו לא שב.
על עבודתו

הפרסום הראשון שלו היה: הדת של מסריק (Globus Ny., Košice, 1923).
ספרו היחיד, דיוקנאות זרים (Tevan, Békéscsaba, 1917)  מכיל ביקורות בערך על עשרים וחמישה סופרים זרים ויצירות ספרותיות, שרובן פורסמו ב"שבוע". הביקורות הקצרות בסגנון אימפרסיוניסטי, מכילות בעיקר "הצהרות משורטטות, ראויות לשבח ללא הסבר".
בכתביו על ספרות עסק בעיקר בסופרים בני זמנו, בסופרים וביצירות הונגריות, דרום סלאביות ושאר סופרים אירופים.
כתביו בעניין ביקורות ספרות ואמנות יפה, דיוקנאות סופרים, תערוכות וביקורות ספרים מסתכמות במאות מאמרים קצרים מפוזרים בעיתונים ובמגזינים יוגוסלביים שונים.
גם לאחר מותו לא הופיעה מהם אנטולוגיה, רק התכתבותו עם עורך "קלנדיה" פורסמה (מכתבים לקארוי סירמאי, 1975).
גאבור ויידה ניתח את עבודתו בפירוט במונוגרפיה "הפנים הרוחניות של ארנה קאזמר" (Novi Sad, Forum Könyvkiadó, 1980).
ראו גם

Vajda Gábor: Kázmér Ernő szellemi arca (Újvidék, Forum Könyvkiadó, 1980)
(Részlet Vajda Gábor könyvéből) Ex Symposion c. folyóirat, 11. évfolyam 124. szám (1975. augusztus 1.)
Kázmér Ernő: Idegen portrék (MEK, pdf formátum)
A cseh/szlovákiai magyar irodalom lexikona 1918-1995. Főszerk. Fónod Zoltán. Pozsony, Madách-Posonium, 1997.
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János
Révai Új Lexikona. Főszerk. Kollega Tarsoly István. Szekszárd, Babits, 1996-.
Új magyar életrajzi lexikon. Főszerk. Markó László. Bp., Magyar Könyvklub. I. köt.
Új magyar irodalmi lexikon. Főszerk. Péter László. Bp., Akadémiai Kiadó, 1994.
לקריאה נוספת

לקסיקון ביוגרפי הונגרי. עורכת ראשית אגנש קניירש. 1967
לקסיקון של הונגרים סלובקים (צ'כים) מאז הקמת צ'כוסלובקיה ועד היום
אקוש בנקה: דיוקן של ארנה קאזמר תולדות הספרות שנתון 58. מס' 1 (1976), 146–158. היא.
הערות שוליים

↑  A Belügyminisztérium 1911. évi 170721. sz. rendelete.
↑  Gerold László i. m.
↑  Benkő Ákos i. m.
↑  A házasságkötés bejegyezve Budapest V. ker. polgári akv. 851/1919. folyószám alatt.
↑  "Ernő". Petőfi Irodalmi Múzeum., és Magyar életrajzi lexikon
↑  Kalapis Zoltán i. m.
↑  Online
↑   Részlet Vajda Gábor Kázmér Ernő szellemi arca c. monográfiájából. Ex Symposion c. folyóirat, 11. évfolyam 124. szám (1975. augusztus 1.)
| --- | --- |
בקרת זהויות :  VIAF: 305500456   WorldCat (עם VIAF): 305500456 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארנה קאזמר".
בילי סאמרס

| --- | --- |

 מידע כללי
 מאת:  סטיבן קינג
 שפת המקור:  אנגלית
 סוגה:  פשע, דרמה
 הוצאה
 הוצאה:  צ'ארלס סקריבנר ובניו 
 הוצאה בשפת המקור:  Scribner
 תאריך הוצאה:  אוגוסט 2021
 מספר עמודים:  528
 הוצאה בעברית
 הוצאה:  הוצאת מודן
 סדרה
 ספר קודם:  אחר כך
 
בילי סאמרס הוא רומן פשע מאת סטיבן קינג, שפורסם ב-3 באוגוסט 2021 בהוצאת סקריבנר. הסיפור עוקב אחר רוצח שכיר בשם בילי סאמרס, שמקבל עבודה אחרונה לפני הפרישה. במהלך ההכנות לביצוע ההתנקשות, בילי יוצר זהות בדויה של סופר שמגיע לעיירה קטנה כדי להתמקד בכתיבה שלו. המשרדים שהוא שוכר נמצאים בזווית שמאפשרת לו להתנקש במטרה שלו בקלות לכשזה יגיע לבית המשפט המקומי לעמוד למשפט. 
קינג כתב את הספר ב-2020 וזמן התרחשות הספר הייתה אמורה להיות זהה, אולם בשל התפרצות מגפת הקורונה העולמית, והעובדה שהעלילה בספר לא מתייחסת למגפה כלל, הוא שינה את שנת ההתרחשות ל-2019 עם אזכורים קלים לכך שחצי שנה לאחר תום הסיפור העולם ייכנס לסחרור המגפה העולמית.
רקע

קינג הזכיר לראשונה את הספר בראיון שנתן באפריל 2020 שם התייחס לנושא שינוי השנה שבה הסיפור מתרחש שנה קודם לכן בשל התפרצות מגפת הקורונה, לאחר חודש קינג הזכיר את הספר "בילי סאמרס" שוב בשיחה עם הסופר ג'ון גרישם בלייב סטרימינג, ושם סיפר שזה הולך להיות סיפור על מתנקש.
המגזין "אנטרטיימנט וויקלי" הכריז רשמית על "בילי סאמרס" ב-28 בינואר 2021, ועל תאריך היציאה לאור הרשמי שלו - 3 באוגוסט 2021.
עיבוד טלוויזיוני

בפברואר 2022, דווח שהספר יעובד לסדרת טלוויזיה על ידי חברת ההפקות של ג'יי ג'יי אברהמס, "Bad Robot", כשאברהמס, קינג, אד זוויק ומארשל הרשקוביץ מיועדים להיות המפיקים בפועל של הסדרה.
הערות שוליים

↑  clark collis, Read a killer excerpt from Stephen King's new novel Billy Summers, EW.com, ‏28 בינואר 2021
1 2  Terry Gross, Stephen King Is Sorry You Feel Like You're Stuck In A Stephen King Novel, Fresh Air, ‏8 באפריל 2020
↑   John Grisham and Stephen King in conversation, סרטון בערוץ "Stephen King", באתר יוטיוב (אורך: 1:03:25)
בילי פולץ

| --- | --- |
 לידה:  30 ביולי 1948 (בן 76) ריבר אדג', ניו ג'רזי, ארצות הברית
 עמדה:  סנטר
 גובה:  2.11 מטרים
 מספר:  5
 מכללה:  אוניברסיטת קמרון אוניברסיטת סנט ג'ון
 דראפט:  בחירה מספר 103, 1970 סן דייגו רוקטס
 קבוצות כשחקן
 1970–1975 1975–1980 1980–1983 1983 1983–1984 1984–1985:  ניו יורק נטס סן אנטוניו ספרס יוסטון רוקטס סן אנטוניו ספרס אטלנטה הוקס יוטה ג'אז
 הישגים כשחקן
 זכייה באליפות ה-ABA‏ (1974) 3 בחירות למשחק האולסטאר של ה-ABA‏ (1973, 1975, 1976) חבר קבוצת כל הזמנים של ה-ABA
ויליאם אדוארד "בילי" פולץ (באנגלית: William Edward "Billy" Paultz; נולד ב-30 ביולי 1948) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1970–1985. בעונת 1974/1975 זכה באליפות ה-ABA כשחקן ניו יורק נטס, ולאורך 6 עונותיו בליגה נבחר 3 פעמים למשחק האולסטאר ורשם ממוצעים כוללים של 15.7 נקודות, 11.1 ריבאונדים, 2.4 אסיסטים ו-2.3 חסימות למשחק.
בשנת 1997 נבחר לקבוצת כל הזמנים של ה-ABA, כאחד מ-30 השחקנים הגדולים בתולדות הליגה.
קריירת מכללות

פולץ נולד בריבר אדג' שבצפון ניו ג'רזי, ובשנת 1966 החל ללמוד באוניברסיטת קמרון אשר בלוטון, אוקלהומה. בין השנים 1968–1970 למד באוניברסיטת סנט ג'ון בניו יורק, ובשתי עונותיו בקבוצת הכדורסל שלה שיחק תחת המאמן חבר היכל התהילה של הכדורסל לו קרנסקה. בעונתו האחרונה בליגת המכללות קלע 15.8 נקודות והוריד 14.4 ריבאונדים בממוצע למשחק.
קריירת משחק

בדראפט ה-NBA‏ 1970 נבחר פולץ על ידי סן דייגו רוקטס, בבחירה ה-103 (סיבוב שביעי), אולם בחר לשחק עבור ניו יורק נטס מליגת ה-ABA, אותה אימן קרנסקה. בכל 5 עונותיו עם הנטס העפילה הקבוצה לפלייאוף ה-ABA, ובשתיים מהן השתתפה בגמר הליגה; בעונת 1971/1972 הפסידו הנטס מול אינדיאנה פייסרס בתוצאה 2–4, ובגמר עונת 1973/1974 גברו על יוטה סטארס בתוצאה 4–1, בדרך לזכייה באליפות ה-ABA. באותה עונה פתח פולץ באופן קבוע בחמישיית הקבוצה, לצדם של ג'וליוס ארווינג, לארי קינון, ג'ון ויליאמסון ובראיין טיילור, ותרם 16.4 נקודות ו-10.2 ריבאונדים בממוצע למשחק.
בקיץ 1975 הועבר בטרייד לסן אנטוניו ספרס, ובעונתו הראשונה במדיה הוביל את כל שחקני הליגה בממוצע חסימות למשחק, עם 3.0, ונבחר להשתתף במשחק האולסטאר של ה-ABA בפעם השלישית בקריירה. לקראת עונת 1976/1977 התפרקה ליגת ה-ABA, והספרס עברו לשחק בליגת ה-NBA. ב-3 עונותיו המלאות עם הספרס ב-NBA היה אחד השחקנים הבולטים של הקבוצה, לצד ג'ורג' גרווין ולארי קינון, והעמיד ממוצעים של 14.3 נקודות ו-8.2 ריבאונדים למשחק.
במהלך עונת 1979/1980 הועבר בטרייד ליוסטון רוקטס, בתמורה לג'ון שומייט. בפלייאוף 1981 העפיל עם הרוקטס לגמר ה-NBA; בסדרת הגמר מול בוסטון סלטיקס היה פולץ הקלעי השלישי של קבוצתו, אחרי מוזס מלון ורוברט ריד, עם 11.2 נקודות למשחק, אך יוסטון הפסידה בתוצאה 2–4.
בשנים 1982–1985 שיחק עבור יוסטון, סן אנטוניו, אטלנטה הוקס ויוטה ג'אז, בעיקר כשחקן ספסל. בסיום עונת 1984/1985 פרש פולץ ממשחק, בגיל 36.
הערות שוליים

↑  סטטיסטיקות הקריירה של פולץ ב-ABA וב-NBA, באתר basketball-reference.com
↑  סטטיסטיקות המכללות של פולץ, באתר sports-reference.com
↑  רשימת הנבחרים בדראפט 1970, באתר basketball-reference.com
↑  איפה הם היום? בילי פולץ, באתר expressnews.com,‏ 27 בדצמבר 2016
↑  סטטיסטיקות סדרת הגמר בין הרוקטס לסלטיקס, באתר basketball-reference.com
בית ברגאן

הבית והסטודיו של לואיס ברגאן (בספרדית: Casa-Taller de Luis Barragán), השוכן ברחוב גנרל פרנסיסקו רמירז ברובע טאקובאיה במקסיקו סיטי, היה בית המגורים של האדריכל לואיס ברגאן בשנים שלאחר מלחמת העולם השנייה. כיום משמש הבית כמוזיאון, שבו ניתן לבקר רק בקבוצות מאורגנות. בשנת 2004 הוכרז המבנה כאתר מורשת עולמית.
היסטוריה

הנכס שעליו נבנה הבית נרכש, ככל הנראה, ב-1939, בתקופה שבה ברגאן החל לעסוק באדריכלות במקום בנדל"ן. כעבור ארבע שנים הוא החל להשתמש בבית גם למגוריו. ברגאן תכנן את הבית עבור משפחת אורטגה שהתגוררה בעיר, אך ב-1948 החליט להתגורר בו בעצמו, ואת יתרת השטח שרכש ב-1939 מכר למשפחה. על שטח זה הוקם בית אורטגה שתוכנן גם הוא על ידי ברגאן. התוכניות המקוריות של המבנה עברו מספר שינויים תוך כדי הבנייה, והקמת הבית הייתה סוג של מעבדה עבור ברגאן, שהתגורר במקום עד מותו ב-1988.
המבנה

הבית והסטודיו שוכנים במבנה שהוקם על שני מגרשים צמודים, ואשר תוכנן בהתאם לסגנון האדריכלי של בתי הפועלים, כפי שהיה נהוג במקסיקו סיטי באותה תקופה. לבית שלוש קומות ובצידו המערבי גן נוי.
חזית הבית דומה לחזיתות הבתים האחרים בשכונה, וההבדל העיקרי בינה לבינם הוא ממדיה. סגנון הבנייה הצביע על כך שמדובר בבית מגורים של אדם ממעמד חברתי גבוה, אך מנגד חומרי הבנייה היו אופייניים לאנשים ממעמד נמוך יותר. החלונות בחזית הראשית עוצבו בסגנון מינימליסטי, וניתקו את הקשר בין המרחב הפרטי לבין המרחב עירוני. רוב שטח החזית עשוי מקיר בטון מטוייח.
הכניסה אל הבית היא דרך שתי דלתות בחזיתו המזרחית הפונה אל הרחוב. כניסה אחת הובילה ישירות אל הסטודיו, בנוסף לגישה נוספת אליו מחדר המגורים. בין הסטודיו לגן הנוי נבנה פטיו עם מזרקה. בקדמת הסטודיו היו שני משרדים, ובקומה מעליו משרדים פרטיים נוספים. החזית המערבית של הבית, הגובלת בגן הנוי, שונה ביחס לבתים האחרים באזור, וההבדלים הם ביחסים בין הפתחים השונים המשובצים בה, אך גם בעיצוב שלה כחלק המקשר בין הבית לגן הנוי.
בסמוך למוסך של הבית נקבעה כניסה משנית, המובילה אל חדר כניסה. מחדר הכניסה ניתן להגיע אל הפרוזדור, וממנו אל כל חדרי הקומה הראשונה. חדר המגורים והספרייה נמצאים מצפון לפרוזדור והלאה מהם הסטודיו. ממערב לפרוזדור נמצאים חדר אוכל גדול, חדר קטן שבו נערכו ארוחות הבוקר, ומטבח. היציאה אל הגן הייתה דרך המטבח או חדר המגורים, ומהסטודיו ניתן להגיע אל הגן דרך הפטיו. מאחורי המוסך ניצב מגדל קטן שבו גרם מדרגות לולייניות המוביל אל הקומות העליונות. גובה הקומות אינו אחיד, כך שגובהם של חדר המגורים והסטודיו כפול מזה של חדרים אחרים, והם תופסים גם את חלל הקומה השנייה.
המדרגות הלולייניות מובילות אל חדר שינה וחדר אורחים בקומה השנייה. בקומה זו היה גם חדר השינה של ברגאן, ובצמוד לו חדר הלבשה. החדרים הנוספים בקומה זו הם שני המשרדים הקטנים שמעל לסטודיו וחלל ישיבה המכונה "טאפאנקו". הקומה השלישית של הבית שימשה למטרות תחזוקה, וכללה, בין היתר, שני חדרי שירות, חדר כביסה ומרפסת שירות.
מאפייני הסגנון האדריכלי של ברגאן התבטאו בעיקר בחללים הפנימיים, אותם עיצב בצבעים לא הרמוניים. מאפיין נוסף של הבית הוא האור: ברגאן התנגד באופן ניכר לתאורה מהתקרה, ובמקרים שהבית לא מואר מבחוץ נעשה שימוש במנורות קטנות שהוצבו על השולחנות. התוכנית המקורית הייתה לבנות את הגן כמשטח דשא רחב, אך בסופו של דבר החליט ברגאן לעצב את הגן בסגנון יותר חופשי. הצבע העיקרי של הגן הוא ירוק, למעט מספר פרחי יסמין ונרקיס בצבע לבן או כתום. בהכרזה על הבית כאתר מורשת עולמית נאמר על הגן כי הוא "נווה מדבר באמצע המדבר האורבני של מקסיקו סיטי".
פרוזדור הממחיש מאפיינים מסגנונו של ברגאן כגון השימוש באור טבעי, צורות גאומטריות, צבעים טבעיים, ומדרגות ללא מעקה